BERGEN (tv2.no): De Grønne er for første gang største parti utenfor Stortinget på gjennomsnittet av målingene.

101 dager før valglokalene stenger presenterte Vårt Land målingen fra Norstat i mai, som viser at De Grønne får sin nest sterkeste nasjonale måling noen sinne. I mai er det bare Ipsos MMI/Dagbladet som ikke har presentert tall for partiet.

TV 2s gjennomsnittsberegning viser at De Grønne får 1,63 prosent på snittet av målingene som har oppgitt oppslutning for partiet i april. Dermed passerer de Rødt som får 1,55 på snittet for april, og er for første gang største parti utenfor Stortinget.

Siden årsskiftet har snittet for De Grønne vokst med 0,6 prosentpoeng . TV 2s beregninger på Vårt Lands maimåling viser at partiet kapret mandat i Oslo.

Gjennomsnittet for mai viser at Arbeiderpartiet går mest frem fra april med 0,8 prosentpoeng til 28,9 prosent. Fremskrittspartiet går mest tilbake med 1,1 til 15,5, mens Høyre får 32,1 (- 0,3). KrF får 5,2 (+ 0,1), Senterpartiet 4,4 (- 0,4), SV 4,7 (som i april), Venstre 4,8 (+ 0,3) og Rødt 1,3 (som i april).

TV 2s beregninger på grunnlag av snittet for mai viser at det er endringer i fem fylker sammenlignet med april:

Følg partibarometeret på tv2.no